आठ मई को की गई शिकायत में शाह ने कहा कि पिछले वर्ष अप्रैल के पहले सप्ताह में न्यूज चैनल के न्यूज अवर कार्यक्रम में भाग लेने वाले मारूफ रजा को बतौर विशेषज्ञ बुलाया गया था। वे मारूफ रजा एंड एसोशिएट्स के नाम से कारोबार भी करते हैं और वे विदेशी शस्त्र उत्पादकों, आपूर्तिकर्ताओं और डीलर्स के साथ काम करते हैं। शिकायतकर्ता का कहना था कि चैनल की यह ड्यूटी थी कि वह रजा के कार्यक्रम में भाग लेने से पहले उनके काम और कारोबारी हितों के बारे में लोगों को जानकारी दे क्योंकि इसके अभाव में उनके बतौर विशेषज्ञ के टिप्पणियों और विचारों की तर्कसंगतता और उपयुक्तता के बारे में राय नहीं बनाई जा सकती है। साथ ही, इन विचारों को व्यक्त करते समय कहीं उनके निजी कारोबारी हित तो नहीं जुडे हैं, यह भी सुनिश्चित किया जाना था। इस मामले पर टाइम्स नाऊ के जवाब से असंतुष्ट शाह ने एनबीएसए को इस सबंध में शिकायत दर्ज कराई थी।